**Si vis pacem para bellum**

*Ion Miloș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Totul e frumos si bine

Oamenii isi spala fata cu lumina

Pacea defileaza pe strazi cu armele in mana

Si vis pacem para bellum

Doar viata

Este tot mai slaba

Mai neagra

Mai franta

Moartea e flamanda

Si rupe nemilos din ea

De altfel totul e frumos si bine

Oamenii isi spala fata cu lumina

Pacea defileaza pe strazi cu armele in mana

Si vis pacem para bellum

Intr-o zi n-o sa mai existe razboaie

Din cimitire vor creste stalactite mari de flori

Corabia istoriei necrofile

Va duce omenirea spre lumea de apoi

Si totul va fi frumos si bine